kardosdrur/scandi-wiki huggingface dataset:
Harry Haslam

Harry Eustace Haslam (født 7. februar 1883, død 7. februar 1955) var en engelsk hockeyspiller, som deltog i OL 1920 i Antwerpen.

Hockeykarriere 
Haslam var målmand og indledte sin karriere i Worcestershire, men flyttede i 1905 til London og spillede derefter for Ilford Hockey Club. Han spillede sin første landskamp i 1920 og opnåede i alt ni landskampe. Han var blandt andet med ved OL 1920 i Antwerpen, hvor blot fire hold stillede op i hockeyturneringen. Haslam spillede alle tre kampe for Storbritannien, der først vandt 5-1 over Danmark, derpå 12-1 over Belgien, inden kampen mod Frankrig blev aflyst på grund af sygdom blandt flere af de franske spillere. Storbritannien vandt dermed guld, mens Danmark fik sølv og Belgien bronze.

Videre karriere 
Haslam modtog en OBE for sit arbejde med Special Constabulary. Han arbejdede for et firma, der fremstillede sportsudstyr, og han rejste i en periode rundt i Storbritannien med den allerførste instruktionsfilm i hockey. Han bestred flere administrative poster i hockeysporten, og han skrev jævnligt for avisen News Chronicle.

Referencer

Eksterne henvisninger 

Hockeyspillere fra England
Deltagere for Storbritannien ved sommer-OL 1920
Olympiske mestre fra Storbritannien
Arthur Leighton

Arthur Francis Leighton (født 6. marts 1889, død 15. juni 1939) var en engelsk hockeyspiller som deltog i OL 1920 i Antwerpen.

Hockeykarriere 
Australskfødte Leighton spillede først hockey for Bishop's Stortford College, inden han kom på Cambridge, hvor han stillede op for Caius College. Her spillede han mod Oxford i 1908-1910, i sidstnævnte år som holdets kaptajn. Han var udtaget for Storbritannien til OL 1908 i London, men kom ikke i kamp.

Efter universitetet spillede han for Walsall samt for East Midlands og spillede centreforward. Han fik landsholdsdebut i 1909 og nåede i alt 27 landskampe for England frem til 1921. Han var derfor med til OL 1920 i Antwerpen. Her deltog kun fire hold, og Storbritannien vandt først 5-1 over Danmark, derpå 12-1 over Belgien (Leighton scorede ét af målene), inden de blev tildelt sejren over Frankrig, der måtte opgive at stille op som følge af sygdom blandt flere spillere. Briterne vandt dermed guld foran Danmark, mens Belgien blev nummer tre.

Leighton fortsatte med at spille hockey frem til 1927, hvorpå han udpeget som udtagelsesansvarlig for det engelske landshold.

Øvrige meriter 
Leighton var under første verdenskrig løjtnant i Royal Field Artillery og blev under kamphandlingerne udsat for alvorlig gasforgiftning, som han dog kom sig over. Han blev tildelt Military Cross for sin indsats.

Efter krigen arbejdede han hos en isenkramforretning, som han senere fik en ledelsespost hos.

Referencer

Eksterne henvisninger 

Hockeyspillere fra England
Sportsfolk fra England
Deltagere for Storbritannien ved sommer-OL 1920
Olympiske mestre fra Storbritannien
Live At Vicar Street

Live At Vicar Street er et livealbum af det irske folkemusikgruppe The Dubliners udgivet i 2006. Det blev optaget under en koncert på spillestedet Vicar Street i Dublin d. 26. juli 2006. Koncerten var en del af deres turne i Irland.

De medvirkende er Barney McKenna, John Sheahan, Seán Cannon, Eamonn Campbellog for første gang Patsy Watchorn. Watchorn erstattede Paddy Reilly, der havde forladt bandet i 2005 efter ni år med gruppen.
Jim McCann, der var medlem af gruppen fra 1974-1979 og deltog i deres 40 års jubilæumsturne i 2002, præsenterer gruppen, men deltager ikke yderligere.

En optagelse af deres optræden blev også udgivet på DVD under samme navn.

John Sheahans datter Ceoladh Sheahan spiller med på melodien "The Marino Waltz", der er skrevet af hendes far.

Spor

CD et 
 "The Fermoy Lassies/Sporting Paddy"
 "The Black Velvet Band"
 "The Spanish Lady"
 "The Ferryman"
 "The Rare Auld Times"
 "The Belfast Hornpipe"
 "The Pool Song"
 "When the Boys Come Rolling Home"
 "Luke's 21st Anniversary Poem"
 "The Dublin Minstrel"
 "Paddy On The Railway"
 "I Wish I Had Someone to Love Me"
 "The Maid Behind The Bar/The Boyne Hunt/The Shaskeen/The High Reel"
 "I'll Tell Me Ma"

CD to 
 "Kelly the Boy from Killane"
 "Fiddler's Green"
 "All For Me Grog"
 "The Three Sea Captains/The Mullingar Races"
 "The Rocky Road to Dublin"
 "Finnegan's Wake"
 "The Leaving of Liverpool"
 "The Marino Waltz"
 "The Foxrock Hornpipe/Ostinelli's Hornpipe"
 "Dirty Old Town"
 "Whiskey in the Jar"
 "The Wild Rover"
 "Molly Malone"
 "The Irish Rover"

Referencer 

The Dubliners-livealbum
Livealbum fra 2006
Jahn

Navnet Jahn kan henvise til flere artikler:
 Jahn Teigen (* 1949), en norsk sanger og musiker

 Alfred Jahn (1915  1999)
 Ferdinand Heinrich Jahn (1789  1828), en holstensk officer og historiker
 Hans-Gert Jahn (* 1945)
 Helmut Jahn (* 1940)
 Jaroslav Jiljí Jahn (1865  1934)
 Marianne Jahn (* 1942)
 (Jahn Ivar) "Mini" Jakobsen (* 1965, Gravdal), en tidligere norsk fodbold spiller
 Sigmund Jähn (* 1937, Morgenröthe-Rautenkranz), en tysk kosmonaut
 Stig Jahn Witzner (* 1970, København), en dansk personalechef

 Jahn-Teller effekten, hvor Jahn-navnet er efter Hermann Arthur Jahn (født 31. maj 1907 i Colchester, død 24. oktober 1979 i Southampton)
Leslie Hammond

Leslie Charles Hammond (4. marts 1905 – 1955) var en indisk hockeyspiller som deltog i OL 1928 i Amsterdam og 1932 i Los Angeles.

Hammon blev olympisk mester i hockey under OL 1928 i Amsterdam. Han var med på det indiske hold som vandt hockeyturneringen.

Fire år senere blev han endnu engang olympisk mester i samme konkurrence.

Eksterne henvisninger 

Hockeyspillere
Sportsfolk fra Indien
Serge Mol

Serge Mol er den første ikke-japaner, som har modtaget autorisationen menkyo kaiden i Enshin Ryū iaijutsu. Mol har trænet jūjutsu i mere end 30 år. Desuden har han studeret forskellige discipliner inden for shin-budo fx den moderne kendo, iaido og jodo. For at fordybe sig i den japanske kultur har Mol boet i Japan i adskillige år, hvor han var disciple af de japanske stormestre Tanaka Fumon og Nakashima Atsumi.

Mol er indehaver af en betydningsfuld samling af Tokugawa periodens (1603-1868) autentiske manuskripter fra diverse jūjutsu-skoler. Desuden har Mol en stor samling af japanske våben og rustninger fra denne tidsperiode.

I dag lever Mol i Belgien, hvor han er forfatter og underviser i kampkunst fra tidsperioden før Japans moderne tidsalder (1868). Mol foretager stadigvæk rejser til Japan med henblik på forskning i den gamle japanske kampkultur.

Publikationer 
 Classical Fighting Arts of Japan: A Complete Guide to Koryu Jujutsu. 2001.
 Classical Weaponry of Japan: Special Weapons and Tactics of the Martial Arts. 2003.
 Classical Swordsmanship of Japan: A Comprehensive Guide to Kenjutsu and Iaijutsu. 2010.

Reference 

Faglitterære forfattere fra Belgien
Tachyon

Tachyoner er hypotetiske "kvasipartikler", der altid bevæger sig hurtigere end lysets hastighed.

Som et tankeeksperiment har Gerald Feinberg teoretisk antydet at tachyoner kan eksistere. Tachyoner kan teoretisk eksistere, hvis de er skabt med en hastighed over lysets. De kan så bare ikke decelereres ned under lyshastigheden. Tachyoners eksistens er dog stadig en videnskabelig hypotese og er aldrig blevet observeret.

Kilder/referencer

Hypotetiske partikler
Strengteori
Ulrich Huber

Ulrich Huber (født 13. marts 1636 i Dokkum, død 8. november 1694 i Franeker), tillige kendt som Ulrik Huber og Ulricus Huber, var professor i retsvæsen ved Franeker Universitet og tillige politisk tænker.

Huber studerede ved universiteterne i Franeker, Utrecht og Heidelberg. Han begyndte i 1657 – i en meget ung alder – som professor i retorik og historie ved Universitetet i Franeker og fra 1665 som professor i retsvæsen. Fra 1679 til 1682 var han dommer i appelretten for Friesland og der efter atter professor i retsvæsen til sin død.

Huber skrev værket De jure civitatis libri tres, udgivet første gang i 1672 og siden i en revideret udgave i 1694. Huber anså krigsfangenskab, domfældelse, frivillig afståelse af sin frihed samt fødsel som barn af en kvindelig slave som gyldige grunde til slaveri. Værket regnes som et dokument over overgangstiden fra skolastik til et demokratisk retssystem, der hviler på menneskers frie vilje. Hubers anskuelser over folkesuveræniteten førte ham til en teori om indskrænket statsstyrelse vendt imod tidens absolutisme. Foruden dette værk blev han internationalt kendt for sine studier i romersk ret. I Nederland blev han tillige kendt for sit værk Heedensdaegse Rechtsgeleertheyt soo elders, als in Friesland gebruikelijk, udgivet 1686, genudgivet 1786. Heri gav han en komplet oversigt over retsvæsenet i Friesland på sin tid.

Huber regnes som den førende jurist i Friesland nogen sinde. Ved Universitetet i Groningen er et af institutterne ved juridisk fakultet opkaldt efter ham.

Noter

Forfatterskab 
 Digressiones Justinianeae, 1670
 Repetitae animadversiones ad ius in re et ad rem, 1675
 De iure civitatis, 1676
 Praelectiones iuris civilis, 1686ff.

Litteratur 
 J.J. Henning und A.W.G. Raath: "The impact of Scholasticism and Protestantism on Ulrich Huber's views on constitutionalism and tyranny" (Journal for Juridical Science 2, 2004; S. 56-90). (engelsk)
 Johannes Wilhelmus Wessels: History Of The Roman-Dutch Law; Grahamstown (Cape Colony) 1908; s. 316-318. (engelsk)

Eksterne henvisninger 
 An introduction to Roman-Dutch law af R. W. Lee (engelsk)
 Ulricus Huber på dbnl

Historikere fra Nederlandene
Professorer fra Nederlandene
Franeker

Franeker () er en by i nederlandsk Frisland med 12.996 indbyggere (pr. 1. januar 2006). Den er administrativt sæde for kommunen Franekeradeel.

Franeker grundlagdes omkring år 800 som en karolingsk befæstning. I 1000-tallet udviklede staden sig til et administrativt centrum. Den fik stadsrettigheder i 1374. I 1400-talet blev byen sæde for hertug Albrecht 3. af Sachsen. Fra 1585 til 1811 lå der et universitet i byen, det næstældste i Nederlandene.

Eksterne henvisninger 

Byer i Frisland (Nederlandene)
Jodling

Jodling (afledt af jodle, fra det tyske jodeln) er en form for ordløs sang, der karakteriseres af en forlænget tone med hyppige skift af tonehøjden i stemmen fra brysttone til falset; fremkaldende en skiftevis høj og lav lyd. Sangteknikken er nok bedst kendt fra alpelandene Schweiz, Østrig og Bayern i det sydlige Tyskland. Forskellige former for jodling findes hos de afrikanske pygmæer (mokombi), hos inuiterne, i Kaukasus, Melanesien, Palæstina, Kina, Thailand og Cambodja, i USA, Spanien ("alalá"), Lapland (joik), Sverige (kulning), Polen, Slovakiet, Rumænien, Georgien og Bulgarien.

Eksterne henvisninger 

Sang
Jørgen Tranum-Jensen

Jørgen Tranum-Jensen er professor i anatomi ved Københavns Universitet. Han er bl.a. medforfatter til Genesers Histologi udgivet i 2012 og Bevægeapparatets Anatomi fra 2001.

Kildehenvisning 
 

Faglitterære forfattere fra Danmark
Anatomer fra Danmark
Dansksprogede forfattere fra Danmark
Ansatte ved Københavns Universitet
Köpings kommun

Köping kommune ligger i landskapet Västmanland i länet Västmanlands län i Sverige. Kommunens administrationscenter ligger i byen Köping. Köping er beliggende ved vestenden af Mälaren og har Sveriges næststørste indlandshavn.

Byer 
Köping kommune har tre byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Västmanlands län
Mitsubishi Colt CZC

Mitsubishi Colt CZC var en coupé-cabriolet med nedfældeligt ståltag baseret på den femdørs Mitsubishi Colt. Bilen kom på markedet i 2006 og blev bygget af det italienske firma Pininfarina i Bairo ved Torino, som også var med til at designe bilen. Det todelte klaptag var derimod leveret af det tyske firma Oasys, som tilhører tagspecialisten Webasto.

Motorer 

Colt CZC fandtes med motorer på 1,5 liter (80 kW/109 hk) og 1,5 liter med turbo (110 kW/150 hk). Ved introduktionen i 2006 var turbomotoren den stærkeste i segmentet for cabrioleter bygget på minibiler. På grund af manglende efterspørgsel blev denne motor dog allerede taget af programmet igen i fjerde kvartal 2008.

I slutningen af 2009 udgik Colt CZC helt af produktion.

1,5-litersmotoren med 109 hk er en nyudvikling i joint venture med DaimlerChrysler og bruges også i f.eks. Smart Forfour, som også deler platform med Colt.

Turbomotoren var derimod bygget på en eksisterende Mitsubishi-motor, som blev modificeret og monteret med turbolader.

Kilder

Eksterne henvisninger 

Colt CZC
Minibiler
Cabrioleter
Forhjulstrukne biler
Biler introduceret i 2006
Biler fra 2000'erne
Swahili

Swahili har flere betydninger:
 Swahili (sprog) – et bantusprog
 Swahili (folk) – et folk og en kultur på kysten af Østafrika
Blyglans

Blyglans, (PbS) er et sulfidmineral af blysulfid som ofte indeholder sølv og optræder sammen med zinkblende eller andre sulfidmineraler.

 

Mineraler
Foxhall Parker Keene

Foxhall Parker Keene (18. december 1867 – 25. september 1941) var en amerikansk polospiller som deltog i OL 1900 i Paris.

Keene blev olympisk mester i polo under OL 1900 i Paris. Han var med på holdet Foxhunters Hurlingham som vandt poloturneringen. Holdet bestod af spillere fra både Storbritannien og USA. De andre på holdet var John Beresford, Denis St. George Daly og Alfred Rawlinson fra Storbritannien og Frank MacKey fra USA.

Eksterne henvisninger 
 Foxhall Parker Keene Biography and Olympic Results – Olympics at Sports-Reference.com  

Polospillere fra USA
Frederick Freake

Frederick Charles Maitland Freake (født 7. marts 1876, død 12. december 1950) var en britisk polospiller som deltog i OL 1900 i Paris og 1908 i London.

Freake vandt en sølvmedalje i polo under OL 1900 i Paris. Han var med på holdet BLO Polo Club Rugby som kom på en andenplads i poloturneringen. Holdet bestod af spillere fra både Storbritannien og USA. De andre på holdet var Walter Buckmaster og Jean de Madre fra Storbritannien og Walter McCreery fra USA.

Otte år senere vandt han endnu en sølvmedalje i polo under OL 1908 i London. Han var med på holdet Hurlingham Club som kom på en andenplads i poloturneringen. De andre på holdet var Walter Buckmaster, Walter Jones og John Wodehouse.

Eksterne henvisninger 
 Frederick Freake Biography and Olympic Results – Olympics at Sports-Reference.com  

Polospillere fra Storbritannien
Irish Cup 1894-95

Irish Cup 1894–95 var den 15. udgave af Irish Cup, og turneringen blev vundet af Linfield FC, som dermed vandt turneringen for fjerde gang. Finalen fandt sted den 23. marts 1895, hvor Bohemians FC på Solitude i Belfast blev besejret med 10-1. Bohemians FC var det første hold fra Dublin, der var i en Irish Cup-finale.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1894/95

Noter 

Fodbold i 1894
Fodbold i 1895
Sæsoner i Irish Cup
Gyldent søm

Et gyldent søm (; faglig forkortelse: GSSP, der står for Global Boundary Stratotype Sections and Points) er en geologisk markør for begyndelsen af en geologisk tidsalder. Gyldne søm bliver således  referencepunkter for grænserne i den geologiske tidsskala, se den engelske liste over gyldne søm. Siden 1977 er der nu defineret mere end 100 gyldne søm.

Et gyldent søm udvælges af the International Commission on Stratigraphy  på basis af flere karakteristika og er ofte bestemt af forskellen i livsformer, der er bevaret som fossiler i veldefinerede geologiske lag. Et gyldent søm kan også være defineret ud fra klimatiske, kemiske eller  palæomagnetiske ændringer.

Gyldne søm i Danmark 

Laget af fiskeler i Stevns Klint er en del af de globale spor med højt iridium-indhold efter det store Chicxulub meteornedslag, der definerer K/Pg-grænsen og begyndelsen på Tertiærtiden.

Iskernerne, der er boret ud af isen i Grønland, definerer slutningen af istiden og begyndelsen af den varme nutid som 11.703 år før år 2000.

Se også 

 Antropocæn
 Evolution
 Jura 
 Meteoritnedslag

Referencer

Eksterne henvisninger 

 Gyldent søm i iskerne. Niels Bohr Instituttet, Københavns Universitet. 2009 
  Nutiden defineres med dansk iskerneforskning. Niels Bohr Instituttet, Københavns Universitet. 2008
 Stevns klint. Kulturarvstyrelsen 
 International Commission on Stratigraphy
 Most geological 'golden nails' found in China. CNS Wire. 2011

Geologi
Irish Cup 1895-96

Irish Cup 1895–96 var den 16. udgave af Irish Cup, og turneringen blev vundet af Distillery FC, som dermed vandt turneringen for sjette gang. Finalen fandt sted den 14. marts 1896, hvor Glentoran FC på Solitude i Belfast blev besejret med 3-1. Glentoran FC var i en Irish Cup-finale for første gang.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1895/96

Noter 

Fodbold i 1895
Fodbold i 1896
Sæsoner i Irish Cup
Irish Cup 1896-97

Irish Cup 1896–97 var den 17. udgave af Irish Cup, og turneringen blev vundet af Cliftonville FC, som dermed vandt Irish Cup for tredje gang. Finalen fandt sted den 20. marts 1897, hvor Sherwood Foresters FC på Grosvenor Park i Belfast blev besejret med 3-1. Det var Sherwood Foresters FC første og eneste optræden i en Irish Cup-finale.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1896/97

Noter 

Fodbold i 1896
Fodbold i 1897
Sæsoner i Irish Cup
Irish Cup 1897-98

Irish Cup 1897–98 var den 18. udgave af Irish Cup, og turneringen blev vundet af Linfield FC, som dermed vandt Irish Cup for femte gang. Finalen fandt sted den 19. marts 1898, hvor St Columb's Hall Celtic FC på The Oval i Belfast blev besejret med 2-0. Det var St Columb's Hall Celtic FC FC's første optræden i en Irish Cup-finale.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1897/98

Noter 

Fodbold i 1897
Fodbold i 1898
Sæsoner i Irish Cup
Irish Cup 1898-99

Irish Cup 1898–99 var den 19. udgave af Irish Cup, og turneringen blev vundet af Linfield FC, som dermed vandt Irish Cup for sjette gang. Finalen fandt sted den 18. marts 1899 på Solitude i Belfast, hvor Glentoran FC var modstanderen. Finalen blev afbrudt efter 85 minutters spil ved stillingen 1-0 til Linfield FC, hvorefter Glentoran FC nægtede at spille videre i protest over, at kampens dommer ikke dømte straffespark for "hånd på bolden". To dage senere besluttede Irish Football Association at kåre Linfield FC som vindere af turneringen.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1898/99

Noter 

Fodbold i 1898
Fodbold i 1899
Sæsoner i Irish Cup
Irish Cup 1899-1900

Irish Cup 1899–1900 var den 20. udgave af Irish Cup, og turneringen blev vundet af Cliftonville FC, som dermed vandt Irish Cup for fjerde gang. Finalen fandt sted den 24. marts 1900 på Grosvenor Park i Belfast, hvor Bohemians FC blev besejret med 2-1.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1899/1900

Noter 

Fodbold i 1899
Fodbold i 1900
Sæsoner i Irish Cup
Schmidt

Schmidt er et efternavn, som bæres af flere personer:

 Hans Christian Schmidt, dansk folketingspolitiker fra Venstre (født 1953)
 Helge Kjærulff-Schmidt, dansk skuespiller (1906 – 1982)
 Helle Thorning-Schmidt, dansk politiker (født 1966)
 Helmut (Heinrich Waldemar) Schmidt (født 1918)
 Johanne Schmidt-Nielsen, folketingsmedlem for Enhedslisten (født 1984)
 Lauritz (Thure Thrap) Schmidt (1897  1970)
 Louis Schmidt, cirkusdirektør (1897-1976)
 Ole Schmidt Pedersen, dansk dirigent (1928 – 2010)
 Palle Kjærulff-Schmidt, dansk filminstruktør (født 1931)
 Paul Schmidt
 (Thomas) Peter Schmidt, dansk forfatter og debattør (født 1942)
 Rainer Schmidt (født 1948)
 Ulf «Uffe» Schmidt (født 1934)
 Veronika Hesse, née Schmidt (1952)
 Vivi Schmidt, cirkusdirektør (1932-2015)
 Wolfgang Schmidt (født 1954)

Tyske efternavne
Erhvervsmæssige efternavne
Ørnbjerg Mølle

Ørnbjerg Mølle er en vandmølle, der ligger i skoven sydøst for Feldballe ved Ulstrup Å i Nationalpark Mols Bjerge på Djursland, godt 2 km vest for Stubbe Sø i Syddjurs Kommune. Møllen har siden 2009 været ejet af staten og fungerer i dag som museumsmølle og har siden 1990 været fredet .

Møllens historie går tilbage til midten af 1500-tallet, hvor den var kornmølle og hørte under Lyngsbækgård, der dengang hed Skærsø. Den nuværende mølle er opført i 1833. I 1946 blev der indlagt turbine i møllen, hvilket ødelagde de fleste gamle træk ved den. Fra 1965-70 foretog man en nænsom restaurering af møllen, og i 2011 blev både det indvendige mølleværk og det store udvendige vandhjul renoveret.

I 2009 stiftedes Ørnbjerg Møllelaug, der har til formål at restaurere, vedligeholde og drive Ørnbjerg vandmølle, herunder mølledammen og åens løb i tilslutning til møllen.

I skoven omkring Ørnbjerg Mølle er 60 ha skov udpeget til ny urørt løvskov, og i området findes også et § 25-skov) på i alt 5,37 ha.

Eksterne kilder og henvisninger 

 Om Ørnbjerg Mølle og Møllelaug  

Vandmøller i Danmark
Naturområder i Danmark
Nationalpark Mols Bjerge
Bygninger, konstruktioner og anlæg i Syddjurs Kommune
Urørt skov
§ 25-skov
Norbergs kommun

Norberg kommune ligger ved søen Noren i landskapet Västmanland i länet Västmanlands län i Sverige. Kommunens administrationscenter ligger i byen Norberg som er kommunens eneste by.

Byer 
Norberg kommune har kun en by.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Västmanlands län
Teodor af Amasea

Sankt Teodor af Amasea (ukendt fødselsdag – 17. februar 306 i hvad i dag er Amasya i Tyrkiet), også kendt som Teodor Tiro (eller Tyro, Tiron eller Teron), er én af to helgener med navnet Teodor, der er æret som krigerhelgener og stormartyrer i den ortodokse kirke. Den anden helgen med samme fornavn er Teodor Stratelates, også kendt som Teodor af Heraklea, men denne anden Sankt Teodor havde muligvis aldrig en separat eksistens. Når tilnavet udelades henviser helgennavnet normalt til Sankt Teodor af Amasea. "Tiro" er et ord fra klassisk latin og betyder rekrut.

Sankt Teodors festdag i den romerskkatolske kirke er den 9. november, i den ortodokse kirke den 17. februar og første søndag i Den Store Faste.

Eksterne henvisninger 

Catholic Encyclopedia: Theodore of Amasea 

Helgener